jkorsvik/nowiki_second_scrape_merged huggingface dataset:
Christian Wolfgang Herdtlich

Christian Wolfgang Herdtrich (født 25. juni 1625 i Graz i Østerrike,  død 18. juli 1684) var en katolsk prest og misjonær tilhørende jesuittordenen. Han virket på Celebes og i Kina.


== Liv og virke ==
Han trådte inn hos de østerrikske jesuitter den 27. oktober 1641, og i 1656 ble han utvalgt for kinamisjonene. Men først virket han i to år på øya Celebes. Etter 1660 var hans misjonsmark i de kinesiske provinser Shanxi og Henan. I 1671 ble han kalt til keiserhoffet i Beijing som matematiker, og ble del av den gruppen lærde jesuitter som Kangxi-keiseren omgav seg med. De siste ni år av sitt liv var han superior for misjonen i Kiang-tcheon i Shanxi. 
Kangxi-keiseren skrev personlig hans gravepitaf.


== Verk ==

Pater Herdtrich ble meget vel bevandret i kinesisk språk og kinesisk litteratur. Han hjalp sin medbror pater Prospero Intorcetta med det viktige arbeidet «Confucius, Sinarium Philosophus, sive Scientia Sinensis latina exposito studio et operâ Properi Intorcetta, Christiani Herdtrich, Francisci Rougemont, Philippi Couplet, PP. Soc. Jesu» (Paris, 1778). Denne første oversettelse og forklaring gav europeiske lærde deres første innsikt i  konfucianismen. Herdtrich forfattet også den store kinesisk-latinske ordbok Wentse-Ko.


== Se også ==
Liste over kinamisjonærer tilhørende jesuittordenen


== Litteratur ==
Anton Huonder, S.J.: Deutsche Jesuitenmissionäre (Freiburg im Br., 1899), 188;
Joseph Dahlmann: Die Sprachenkunde und die Missionen (Freiburg im Br., 1891), 32-37;
Cornelius Hazart-Sontermann, Kirchengesch., I (Wien og München, 1707), 706 sqq.Herdritchs brever finnes hos: 

Prospero Intorcetta: Compendiosa Narratione della Missione Cinense (Roma, 1672), 115-128;
Adrien Greslon: Histoire de la Chine sous la domination des Tartares (Paris, 1670), 56;
Kathol. Missionen (Freiburg im Br.) for 1901-02, s. 25 sqq.; 1905-05, s. 4 sqq.


== Eksterne lenker ==
Catholic Encyclopedia-artikkel
BBK
Ronald Graham

Ronald Lewis Graham (født 31. oktober 1935 i Taft i California, død 6. juli 2020) var en amerikansk matematiker kjent for sine bidrag til diskret matematikk, spesielt tidsplanlegging, beregningsgeometri og Ramsey-teori. Han var sjefsforsker ved California Institute for Telecommunication and Information Technology og professor ved University of California, San Diego.
I 1977 publiserte Graham en artikkel om et problem innen Ramsey-teorien, og ga et stort tall som en øvre grense for en løsning av problemet. Tallet har blitt kjent som det største tallet som seriøst benyttes i et matematisk bevis, og kalles Grahams tall.
Graham populariserte begrepet Erdős-tall og var en nær venn av Paul Erdős. Han var formann for American Mathematical Society og publiserte omtrent 320 artikler og fem bøker, deriblant Concrete Mathematics.


== Priser (utvalg) ==


== Referanser ==
Bedřich Reicin

Bedřich Reicin (født 29. september 1911 i Plzeň, død 3. desember 1952 i Pankrác fengselet i Praha) var en tsjekkoslovakisk offiser og politiker. Han ble dømt til døden i Slánský-prosessen.


== Referanser ==
Arnulf av Lisieux

Arnulf av Lisieux, også nevnt som Arnold eller Arnoul, Lexoviensis eller Luxoviensis (født 1105/1109; død 31. august 1184) var en fransk biskop og betydelig politisk figur i Frankrike og England på 1100-tallet, særlig knyttet til kong Henrik II av England. Han var biskop av Lisieux i 1141. Han trakk seg fra sitt bispesete i 1181 og pensjonerte seg ved klosteret Saint-Victor i Paris hvor han døde.


== Liv og virke ==
Arnulf tilhørte en geistlig familie som støttet hans framgang i kirkens tjeneste. Hans onkel var biskop av Lisieux og hans eldre bror Jean de Neuville, biskop av Sées, var hans lærer, og han studerte senere kirkerett i Roma. Hans intellekt ga ham framgang og hans avhandling om seremoniens splittelse holdt han ved rådet i Tours i 1163. Han skrev i forsvar av pave Innocent II et brutalt brev mot biskop Gerard i Angoulême, en forkjemper av motpaven Anacletus II (Petrus Leonis).
I 1141 valgte kannikene ham til etterfølge hans bror ved bispesetet Lisieux. Han viste seg som en lidenskapelig reformator og som refser av prestenes utsvevende moral. I årene 1160–1170 begynte han gjenoppbyggingen av katedralen i Lisieux, og var nyskapende i å vedta at den nye byggingen skulle være i gotisk stil mens det øvrige Normandie ennå forble i den romanske. 
Han fulgte kong Ludvig VII av Frankrike på hans korstog i 1147, og han var trofast mot pave Alexander III under hans splittelse. Han var en forkjemper for kong Henrik II i konflikten mellom kongen og Thomas Becket, og etter at sistnevnte ble drept fortsatte han å forsvare kongen overfor paven. I 1173 mistet han kongens gunst, og senere for tid også pave Lucius III. En del av tvisten med kongen var at han valgte å støtte Henrik IIs sønn Henrik den unge konge i dennes opprør mot sin far.
Mot slutten av sin embetstid lå han i konflikt med andre geistlige som anklaget ham for sløse med kirkens midler mens han selv mente at bispeverdigheten måtte gå hånd i hånd med rikdom og prakt. Han trakk seg fra sitt embete på grunn av alderdom og svekkelse, og pensjonerte seg ved klosteret St. Victor i Paris hvor han døde tre år senere. 
Hans skrifter omfattet en samling med brev han skrev og en del poesi.Han var onkel til Hugh Nonant, biskop av Coventry fra 1185 til 1191.


== Referanser ==


== Eksterne lenker ==
Arnulf of Lisieux, artikkel i Catholic Encyclopedia. New York: Robert Appleton Company. 1913.
Live at Montreux 2003

Live at Montreux 2003 er et konsertalbum fra det engelske progressiv rock-bandet Yes, utgitt i 2007. Albumet inneholder innspillingen av bandets konsert under Montreux Jazz Festival i 2003, og er også utgitt på DVD med samme sporliste som CD-utgivelsen.
Dette er det første konsertalbumet der den «klassiske» besetningen med Jon Anderson, Steve Howe, Rick Wakeman, Chris Squire og Alan White medvirker siden Keys to Ascension i 1996. 


== Sporliste ==


=== CD 1 ===
«Siberian Khatru» – 10:11
«Magnification» – 6:52
«Don't Kill the Whale» – 4:29
«In the Presence Of» – 11:05
i) «Deeper»
ii) «Death of Ego»
iii) «True Beginner»
iv) «Turn Around and Remember»
«We Have Heaven» – 1:34
«South Side of the Sky» – 9:35
«And You And I» – 11:23
I. «Cord of Life»
II. «Eclipse»
III. «The Preacher the Teacher»
IV. «Apocalypse»
«To Be Over» – 4:20
«Clap» – 3:48


=== CD 2 ===
«Show Me» – 3:44
«Rick Wakeman Solo» – 4:42
«Heart of the Sunrise» – 11:17
«Long Distance Runaround» – 3:46
«The Fish (Schindleria Praematurus)» – 8:53
«Awaken» – 19:20
«I've Seen All Good People» – 7:10
«Your Move»
«All Good People»
«Roundabout» – 6:43


== Personell ==
Jon Anderson: vokal, MIDI-gitar, harpe og akustisk gitar
Chris Squire: bass, vokal
Steve Howe: akustiske og elektriske gitarer, Pedal steel-gitar, mandolin og vokal
Rick Wakeman: keyboard
Alan White: trommer og perkusjon


== Eksterne lenker ==
(en) Live at Montreux 2003 på Discogs 
(en) Live at Montreux 2003 på MusicBrainz
Siberian Khatru

«Siberian Khatru» er en sang på albumet Close to the Edge fra det engelske progressiv rock-bandet Yes, utgitt i 1972. Sangen er skrevet av Jon Anderson, Steve Howe og Rick Wakeman. Dette er den eneste sangen fra albumet som ikke er delt opp i flere satser, selv om den har flere forskjellige melodier og seksjoner. Sangen varer i 8 minutter og 55 sekunder og er dermed albumets korteste.


== Struktur ==
Sangen åpner med et gitar-riff spilt av Steve Howe, og det umiddelbare inntrykket er at dette er en standard rock 'n roll-låt. Riffet repeteres, og så kommer resten av instrumentene inn og avslører et «typisk» Yes-arrangement med sangens hovedtema. Melodilinjen i versene er dominert av Rick Wakemans hammondorgel, mens «refrengene» er rytmebasert med trommer og bass. Gitaren bærer instrumentalpassasjene med utpreget rock 'n roll-stil.


== Inspirasjon ==
Sangen skal være inspirert av Igor Stravinskijs komposisjon Vårofferet. Ordet «Khatru» ble funnet opp av Anderson, og betyr faktisk ingenting.


== Konsertfremføringer ==
Trommeslageren på originalinnspillingen, Bill Bruford, har aldri spilt denne sangen på konsert.  Han forlot bandet straks innspillingen av albumet Close to the Edge var over, og ble erstattet av Alan White. 
Offisielle utgivelser med konsertopptak av «Siberian Khatru»:

Yessongs inneholder en fremførelse fra Close to the Edge-turneen.
The Word Is Live har et opptak fra en konsert under SoloAlbum-turneen i 1976.
Keys to Ascension har en innspilling fra konsertene i San Luis Obispo i 1996.
Live at Montreux 2003 inneholder framførelsen fra konserten i Montreux i 2003.
In the Present – Live from Lyon har fremførelsen fra bandets konsert i Lyon 1. desember 2009.Yes spilte «Siberian Khatru» på alle turneene på 1970-tallet, med unntak fra Going for the One-turneen i 1977. Den ble aldri spilt under noen av konsertene på 1980-tallet, heller ikke i første halvdel av 1990-tallet. Først under konsertene i San Luis Obispo i 1996 kom den tilbake på programmet, og var med på samtlige konserter til og med Open Your Eyes-turneen. I 2002 var sangen tilbake på spillelisten, og ble spilt på samtlige konserter fram til april 2016 og var igjen tilbake i 2019.


== Versjon på ny-utgivelse fra 2003 ==
Ny-utgivelsen av albumet Close to the Edge fra 2003 inneholder et «bonus-spor» med en tidlig versjon av sangen med arbeidstittelen «Siberia». Dette er en innspilling gjort under øvelse i studio, og varer i 9 minutter og 19 sekunder. 


== Besetning ==
På originalinnspillingen fra 1972 medvirker:

Jon Anderson: vokal og perkusjon
Steve Howe: gitarer og pedal steelgitar
Chris Squire: bass
Rick Wakeman: hammondorgel og mellotron
Bill Bruford: trommer, perkusjon


== Referanser ==


== Eksterne lenker ==
(en) Siberian Khatru på MusicBrainz
Symphonic Live

Symphonic Live er et konsertalbum og et konsertopptak på DVD fra det engelske progressiv rock-bandet Yes, utgitt på DVD i 2002 og på CD i 2009. Opptaket ble gjort under en konsert i Amsterdam 22. november 2001 under Magnification-turneen. Albumet består av lydsporet fra DVD-utgivelsen. 


== Sporliste - DVD ==


=== DVD 1 ===
«Overture»
«Close to the Edge»
«Long Distance Runaround»
«Don't Go»
«In the Presence of»
«The Gates of Delirium»
«Steve Howe Guitar Solo (Mood for a Day)»
«Starship Trooper»
«Magnification»
«And You And I»
«Ritual»
«I've Seen All Good People»
«Owner of a Lonely Heart»
«Roundabout»


=== DVD 2 ===
«Don't Go» bonus-video
«Dreamtime» dokumentarfilm


== Sporliste - CD ==


=== CD 1 ===
«Overture»
«Close to the Edge»
«Long Distance Runaround»
«Don't Go»
«In the Presence of»
«The Gates of Delirium»
«Steve Howe Guitar Solo (Mood for a Day)»


=== CD 2 ===
«Starship Trooper»
«Magnification»
«And You And I»
«Ritual»
«I've Seen All Good People»
«Owner of a Lonely Heart»
«Roundabout»


== Personell ==
Jon Anderson:  vokal, gitar og perkusjon
Steve Howe:  gitarer
Chris Squire:  bass
Alan White:  trommer og perkusjon


=== Turné-musikere ===
Tom Brislin: keyboard
European Festival Orchestra med dirigent Wilhelm Keitel


== Eksterne lenker ==
(en) Symphonic Live på Discogs 
(en) Symphonic Live på MusicBrainz 
(en) Symphonic Live på Spotify 
(en) Symphonic Live på AllMusic
Anderson Bruford Wakeman Howe (album)

Anderson Bruford Wakeman Howe er det eneste studioalbumet fra det engelske progressiv rock-bandet Anderson Bruford Wakeman Howe, utgitt i juni 1989. Samtlige medlemmer i bandet var tidligere medlemmer av bandet Yes.
Yes var i en «dvale-periode» og besto av Chris Squire, Trevor Rabin, Tony Kaye og Alan White. Bandet var uten vokalist, etter at Jon Anderson forlot Yes etter Big Generator-turneen. Prosjektet begynte i 1988 da Anderson kontaktet sine tidligere kollegaer fra Yes på 1970-tallet, og fikk med seg tre fra den «klassiske» besetningen som var med på innspillingen av albumene Fragile og Close to the Edge. I tillegg kom Tony Levin fra blant andre King Crimson med på bass. Bandet var av juridiske hensyn forhindret fra å kalle seg «Yes», så man benyttet medlemmenes etternavn som band-navn. Yes-fans har siden utgivelsen kategorisert dette albumet som et Yes-album, og albumet er etter hvert også blitt inkludert i Yes' offisielle diskografi på bandets nettsted.
Bandet øvde inn sanger i Paris og fløy til øya Montserrat for å spille inn materialet. Derfor fikk noen av sangene på albumet et karibisk preg. Sangen «Let's Pretend» var et samarbeide mellom Jon Anderson og Vangelis fra 1986, som ikke kom med på noen av platene til duoen Jon & Vangelis.
Platecoveret ble tegnet av Roger Dean, som hadde tegnet flere av Yes' platecovere på 1970-tallet.


== Sporliste ==
Alle titler er skrevet av Jon Anderson, Bill Bruford, Rick Wakeman og Steve Howe unntatt hvor annet er notert.

«Themes» – 5:58
«Sound»
«Second Attention»
«Soul Warrior»
«Fist of Fire» – 3:27
«Brother of Mine» – 10:18
«The Big Dream»
«Nothing can Come Between Us»
«Long Lost Brother of Mine»
«Birthright» – 6:02
«The Meeting» – 4:21
«Quartet» – 9:22
«I Wanna Learn»
«She Gives Me Love»
«Who Was the First»
«I'm Alive»
«Teakbois» – 7:39
«Order of the Universe» – 9:02
«Order Theme»
«Rock Gives Courage» (Anderson, Bruford, Wakeman, Howe og Rhett Lawrence)
«It's So Hard to Grow»
«The Universe»
«Let's Pretend» – 2:56


== Personell ==
Jon Anderson: vokal
Steve Howe: gitarer
Rick Wakeman:  keyboard
Bill Bruford: trommer og perkusjon


=== Studiomusikere ===
Tony Levin: bass, Chapman stick, vokal
Matt Clifford: keyboard, programmering, orkestrering, vokal
Milton McDonald: gitar
Deborah Anderson: kor
Tessa Niles: kor
Carol Kenyon: kor
Francis Dunnery: kor
Chris Kimsey: kor
Emerald Community Singers, Montserrat: kor


== Referanser ==


== Eksterne lenker ==
(en) Anderson Bruford Wakeman Howe på Discogs 
(en) Anderson Bruford Wakeman Howe på MusicBrainz
Mother’s Finest

Mother's Finest er et amerikansk funk rock-band fra Atlanta, Georgia, etablert tidlig på 1970-tallet av Joyce Kennedy og Glenn Murdock. Bandet var mest kjent for hit-singelen «Baby Love».
Bandet hadde i tillegg til «Baby Love» (nr. 79 på listen Black Singles, nr. 58 på listen Pop Singles), flere hit-singler i USA: «Fire» (nr. 93 på Billboard Hot 100), «Don't Wanna Come Back» (nr. 54 på listen Black Singles), «Love Changes» (nr. 26 på listen Black Singles) og «Piece Of The Rock». 


== Medlemmer ==


=== Original-medlemmer 1972 ===
Joyce "Baby Jean" Kennedy – vokal
Glenn Murdock – vokal
Mike Keck – keyboard
Jerry "Wiz" Seay – bass
Gary "Mo" Moore – gitar
Donny Vosburgh – trommer


=== Original-medlemmer ===
Joyce «Baby Jean» Kennedy – vokal
Glenn «Doc» Murdock – vokal
Gary «Moses Mo» Moore – gitar
Barry «B.B. Queen» Borden – trommer
Jerry «Wyzard» Seay – bass
Mike Keck – keyboard


=== Medlemmer under verdensturneen i 1993 ===
Joyce Kennedy – vokal
Glenn Murdock – vokal
John Hayes – gitar
Jerry «Wyzard» Seay – bass
Dion Derrick – trommer
Ace Baker – keyboard


=== Medlemmer i 2004 ===
Joyce Kennedy – vokal
Glenn Murdock – vokal
Gary «Moses Mo» Moore – gitar
Kerry «Lovinggood» Denton – trommer
Jerry «Wyzard» Seay – bass
John Hayes – gitar
Johnnetta «JJ» Johnson – kor


== Diskografi ==


=== Album ===
Mother's Finest (1972), RCA
Mother's Finest (1976), Epic
Another Mother Further (1977), Epic
Mother Factor (1978), Epic
Live (1979), Epic – konsertalbum
Iron Age (1981), Atlantic
One Mother to Another (1983), Epic
If Looks Could Kill (1989), Capitol
Black Radio Won't Play This Record (1992), RCA
Subluxation (1993), RCA – konsertalbum
Baby Love (1998), Kiosk
Meta-Funk'n Physical (2003), UTR Music
Right Here, Right Now: Live at Villa Berg (2005), MTM Music – konsertalbum


=== Samlealbum ===
Rock Your Soul (1996), Sony Special Products
The Very Best of Mother's Finest: Not Yer Mother's Funk (1997), Razor & Tie
Definitive Collection (1998), Sony International
Burning Love: Best (2000), Cedar


=== DVD ===
«At Rockpalast» (2004), ARD Video


== Eksterne lenker ==
Mother's Finest offisielt nettsted
Daughters Of Soul offisielt nettsted
(en) Mother's Finest på Discogs 
(en) Mother's Finest på MusicBrainz 
(en) Mother's Finest på Spotify 
(en) Mother's Finest på Songkick 
(en) Mother's Finest på AllMusic
Dalbello

Lisa Dalbello (født 1959 som Lisa Dal Bello i Weston i Toronto) er en kanadisk musiker og låtskriver. 
Hun utgav tre pop/rock-album fra 1977 til 1981 under sitt fulle navn. I 1984 fremstod hun under navnet Dalbello, og beveget seg over i en mer alternativ rock genre. 
Sangen «Gonna Get Close to You» fra musikkalbumet whomanfoursays ble covret av Queensrÿche og utgitt i 1986 på bandets andre studioalbum, Rage for Order, og på singel samme år.


== Diskografi ==
Lisa Dal Bello (1977)
Pretty Girls (1979)
Drastic Measures (1981)
whomanfoursays (1984)
she (1987)
whore (1996)


== Referanser ==


== Eksterne lenker ==
(en) Dalbello på Internet Movie Database 
(en) Dalbello hos The Movie Database 
(en) Dalbello på Discogs 
(en) Dalbello på MusicBrainz 
(en) Dalbello på Encyclopaedia Metallum 
(en) Dalbello på Songkick 
(en) Dalbello på AllMusic 
Dalbello på Facebook 
Dalbello på Myspace 
Dalbello på Myspace
EM i kjelkehockey 2007

EM i kjelkehockey 2007 ble arrangert i perioden 18. til 24. november 2007, i Pinerolo i Italia. 
Turneringen ble arrangert som en ren alle-mot-alle-turnering (round robin). Norge vant alle sine seks kamper, og endte opp med 39-4 i målforskjell. 


== Deltakerland ==
 Estland
 Tyskland
 Tsjekkia
 Norge
 Sverige
 Italia
 Polen


== Resultater ==


== Referanser ==


== Eksterne lenker ==
Resultatoversikt
Access Magazine – Norge Europamestere 2007
Venturieffekt

Venturieffekt er en måte å skape undertrykk i et rør med strømning av gass eller væske. Man utnytter Bernoulli-prinsippet som sier at trykket reduseres når farten øker. Ved å lage en forsnevring som gassen eller væsken må passere vil farten øke og trykket blir lavere.
I bensinmotorer, der bensin skal suges inn i en luftstrøm på vei inn i sylindrene, lages en innsnevring, venturi, i forgasseren der gassen må passere fortere, trykket blir lavere, og bensinen suges inn fra et flottørkammer.

  
Venturirør plassert i luftstrømmen omkring flyet kan benyttes for å gi et sug/undertrykk til instrumenter. Flere gyroinstrumenter i fly bruker trykkforskjell med sug til å rotere svinghjulene i instrumentene.
Ved undersøkelse av blodstrømning i hjertet og i forsnevringer i hovedpulsåren kan fartsforandring i blodtrømmen måles med Dopplereffekt og ultralyd. Når hastighetsforandringen er kjent kan trykkforandringen beregnes.
Vanlig sandskjell

Vanlige sandskjell lever nedgravd i sand og muddersand blandet med grus. De liker seg best på grunt vann ned til 20 meters dyp.


== Utbredelse ==
Arten fantes i utgangspunktet bare ved Nord-Amerikas atlanterhavskyst, og nordvest i Stillehavet (Japan, Korea og Kurilene).
Den har blitt introdusert utenfor Norge, Island, Biscayabukta, Østersjøen, Svartehavet, og Nord-Amerikas stillehavskyst. Det har også blitt gjort sporadiske observasjoner av arten i Middelhavet.

		


== Eksterne lenker ==
(en) vanlig sandskjell – oversikt og omtale av artene i WORMS-databasen 
(en) vanlig sandskjell i Global Biodiversity Information Facility 
(no) vanlig sandskjell hos Artsdatabanken 
(sv) vanlig sandskjell hos Dyntaxa 
(en) vanlig sandskjell hos Fossilworks 
(en) vanlig sandskjell hos ITIS 
(en) vanlig sandskjell hos NCBI 
(en) Kategori:Mya arenaria – bilder, video eller lyd på Wikimedia Commons 
(en) Mya arenaria – galleri av bilder, video eller lyd på Wikimedia Commons
EM i kjelkehockey 2005

EM i kjelkehockey 2005 ble arrangert i perioden 10. til 16. april 2005, i Zlín i Tsjekkia. Dette var det første EM i kjelkehockey som ble arrangert. 


== Deltakerland ==
 Estland
 Tyskland
 Tsjekkia
 Storbritannia
 Sverige
 Italia


== Medaljevinnere ==


== Eksterne lenker ==
Offisielt nettsted 
Statistikk
Yang Anjiang

Yang Anjiang (阳安江; pinyin: Yáng Ānjiāng; født august 1945 i fylket Xupu i Hunan i Kina) er en politiker i Folkerepublikken Kina.
Han sluttet seg Det kinesiske kommunistparti i 1965. i 2006 ble han viseformann for Det kinesiske folks politisk rådgivende konferanse. 


== Eksterne lenker ==
(en) Yang Anjiang hos China Vitae 
Yang Anjiang
Vivianne Sydnes

Vivianne Sydnes (født 10. mai 1974) er domkantor i Oslo domkirke og er kunstnerisk leder og dirigent for Oslo Domkor. Hun er også professor i kordireksjon ved Norges musikkhøgskole. Sydnes er utdannet kirkemusiker fra Norges musikkhøgskole og har diplomeksamen i kordireksjon fra Kungliga Musikhögskolan i Stockholm. Sydnes har ofte engasjement sentralt i Den norske kirkes kulturelle og liturgiske utviklingsarbeid. Hun er også brukt som instruktør ved kor- og dirigentkurs i Norge og i utlandet. I 2002-2012 var Sydnes domkantor i Nidaros domkirke med hovedansvar for Nidaros domkor og Nidarosdomens oratoriekor. Under Sydnes ledelse spilte Nidaros Domkor inn 2 CD-er. Innspillingen av Torbjørn Dyruds pasjon "Out Of Darkness" ble i 2014 nominert i GRAMMY Awards for "Best Choral Performance". Hun har også vært dirigent for Oslo Domkirkes Ungdomskor, Norges ungdomskor og Kammerkoret NOVA.


== Eksterne lenker ==
Oslo Domkors hjemmeside
Profil hos nmh.no Arkivert 16. januar 2018 hos Wayback Machine.
(no) Publikasjoner av Vivianne Sydnes i forskningsdokumentasjonssystemet CRIStin
Sun Zhengcai

Sun Zhengcai (kinesisk: 孙政才; hanyu pinyin: Sūn Zhèngcái, født i september 1963 i Wendeng i provinsen Shandong i Folkerepublikken Kina) er en kinesisk kommunistisk politiker. I november 2009, i uvanlig ung alder, ble han utnevnt til partisekretær i Jilin.
Sun Zhengcai ble med i kommunistpartiet i 1988. Han har vært forsker innen landbruksvitenskap i Beijing og har hatt en rekke politiske poster. I februar 2002 ble han partisekretær for distriktet Shunyi ved Beijing.  Han var Kinas landbruksminister fra desember 2006 til november 2009.
Han anses som en lovende kandidat til den fremtidige «sjette generasjons» nasjonale lederskikt innen det kinesiske kommunistparti.


== Eksterne lenker ==
(en) Sun Zhengcai – kategori av bilder, video eller lyd på Commons 
(en) Sun Zhengcai hos China Vitae